
Grozījumi Profesionālās izglītības likumā
Izdarīt Profesionālās izglītības likumā (Latvijas Republikas Saeimas un Ministru Kabineta Ziņotājs, 1999, 14. nr.; 2001, 16. nr.; 2006, 21. nr.; 2007, 14. nr.; 2009, 2., 6., 14. nr.; Latvijas Vēstnesis, 2010, 102., 205. nr.; 2011, 202. nr.; 2012, 69., 190. nr.; 2015, 91. nr.; 2017, 5., 132. nr.; 2022, 52., 187. nr.; 2025, 117. nr.) šādus grozījumus:
1. Izteikt 17.2 panta ceturtās daļas 5. un 6. punktu šādā redakcijā:
· "5) sagatavo priekšlikumus par studiju maksu īsā cikla profesionālās augstākās izglītības programmas studiju vietās un iesniedz apstiprināšanai dibinātājam;
·  6) nosaka un dibinātājs apstiprina studiju vietu skaitu, studiju vietas finansēšanas principus no koledžas un valsts piešķirtajiem valsts budžeta līdzekļiem, kā arī studiju maksas nosacījumus."
2. 31. pantā:
izteikt otro daļu šādā redakcijā:
· "(2) Izglītības un zinātnes ministrija un nozaru ministrijas nosaka valsts finansēto vietu skaitu izglītības iestāžu licencētajās profesionālās izglītības programmās, izņemot profesionālās augstākās izglītības programmās. Uzņemšana no koledžas un valsts budžeta līdzekļiem finansētajās studiju vietās notiek konkursa kārtībā."
izteikt 2.6 daļu šādā redakcijā:
· "(26) Studiju maksu studiju vietās, kas netiek finansētas no koledžas un tai piešķirtajiem valsts budžeta līdzekļiem, sedz no studējošā, juridiskās vai fiziskās personas līdzekļiem, noslēdzot par to attiecīgu vienošanos ar koledžu."
papildināt ar septīto daļu šādā redakcijā:
· "(7) Valsts piešķir finansējumu studiju nodrošināšanai valsts koledžām Augstskolu likumā noteiktajā kārtībā."
3. Papildināt pārejas noteikumus ar 52. punktu šādā redakcijā:
· "52. Koledžas nodrošina studējošajiem, kuri līdz 2026. gada 31. decembrim ir imatrikulēti no valsts budžeta finansētajās studiju vietās, studijas no valsts budžeta finansētajās studiju vietās atbilstoši likuma redakcijai, kura ir spēkā līdz 2026. gada 31. decembrim, un noslēgto studiju līgumu noteikumiem."
Likums stājas spēkā 2027. gada 1. janvārī.

